الكونفدرالية الإفريقية لكرة القدم “كاف” غادي تحسم في ملعبي نهائي كاس دوري أبطال إفريقيا وكأس “كاف”، نهار 6 فبراير المقبل. المكتب التنفيذي للكاف قرر يجتمع في مدينة العيون باش يحسم في اختياره للملعبين، اللي غادي يحتضن نهائي شامبيون سبيگ وكأس كاف. هاد الاجتماع غادي يكون على هامش نهائيات كأس إفريقيا للأمم لكرة القدم داخل القاعة،المنظمة في العيون. ومن المنتظر أن يحسم الكاف في العديد من الملفات، خصوصا في ما يتعلق بنهائيات كأس إفريقيا للأمم، اللي غادي تنظم فالكامرون في يناير 2021. الكاف سيناقش كذلك النقل التلفزيوني بعد فسخ عقد شركة لاگاردير الفرنسية، خصوصا مع اقتراب موعد انطلاق التصفيات المؤهلة لمونديال قطر 2022. الاجتماع، اللي غايتعقد لأول مرة في العيون المغربية، عاصمة الصحراء، غادي يحضرو الملغاشي أحمد أحمد، رئيس الكونفدرالية الإفريقية والعديد من أعضاء المكتب التنفيذي. 
“كاف” غادي يختار ملعب نهائي للشامبيونز سليگ نهار 6 فبراير والاجتماع غايكون فالعيون